DANCE.LV

SYN. Tropia. Festivāls "Homo Novus"
2025-09-05 19:00 - 20:00 (Europe/Riga)
“SYN.Tropia” ir novatoriska dejas izrāde, kas veidota tā, lai būtu pieejama katram – gan dzirdīgajam, gan nedzirdīgajam. Izrāde kopš 2017. gada tiek rādīta visā Portugālē, atverot teātra durvis vienlīdzīgai pieredzei: skatītāji “klausās” ar visu ķermeni, izmantojot unikālu ierīci – taustāmās klausīšanās plātni, kas nodrošina skaņas uztveri caur pieskārienu.
Vairāk info: https://homonovus.lv/lv/event/syn-tropia_dance-izrade-nedzirdigajiem-un-dzirdigajiem-klausitajiem/?from=10

NOFOČĒ MANI. Dejas izrādes ģimenēm
2025-09-06 12:00 - 13:00, 2025-09-12 18:30 - 20:00 | K.K. fon Stricka villa
Dejas izrāde visai ģimenei “Nofočē mani” aicina iegrimt kustību pasaulē, kur bērnišķīgs prieks satiekas ar ķermeņa valodu. Divu dejotāju starpā veidojas netverami un reizē tik atpazīstami mirkļi – gluži kā multfilmās, kur absurds kļūst par realitāti, un katrs žests zīmē stāstu bez vārdiem. Kur mazo skatītāju vedīs šī kustība? Vai šī multfilma būs rotaļīga, dzirkstoša un pārsteidzoša? Varbūt mulsinoša un nesaprotama, bet tāpēc tik interesanta? Laikmetīgā deja kļūst par līdzekli iztēlei un optiskai ilūzijai, ko spēj radīt dejotāju rokas, kājas un ķermeniski kustību virpuļi.
Šajās dienās villas dārzs pārtaps par vietu, kur bērni un pieaugušie varēs vērot, kā rotaļa kļūst par sportu, bet iztēle – par nepieciešamību, kas vieno paaudzes un spēj iedvesmot. Šīs izrādes autori Edvards Kurmiņš (LV) un Katarzyna Strzelec (Katažina Štrelec) (PL) sastapās kopā studējot Itālijā. Abus vieno interese par kontaktimprovizāciju un fiziski izaicinošām kustībām. Izrādes izpildītāji – Edvards Kurmiņš un Līva Nora Apšeniece. Par vizuālo estētiku atbild kostīmu māksliniece Kitija Geidāne un scenogrāfe Dana Deineko.
Producē biedrība “SIXTH”, izrādes producente Patrīcija Kolāte.
Skatītāju ievērībai:
Līdzi noderēs piknika sega, paklājiņš vai pufs – viss, kas ļaus ērti apsēsties zālītē un izbaudīt izrādi. Izrādē sēdvietas būs ļoti ierobežotā skaitā.
Atbalsta: Valsts Kultūrkapitāla fonds un Jelgavas valstspilsētas pašvaldības Kultūras padome. Paldies Rojas Jūras zvejniecības muzeja filiālei “Kaltenes klubs” un Jelgavas valstspilsētas pašvaldības iestādei “Kultūra”.

“Species Shifter” / Vol. 1 ANALOGS. Interaktīva instalācija Mūsdienu kultūras foruma "Baltā nakts" ietvaros
2025-09-06 15:00 - 2025-09-07 02:00
“Species Shifter / Vol. 1 ANALOGS” ir laikmetīgās mākslas projekts, kas pēta cilvēka un tehnoloģiju attiecību dinamiku, fokusējoties uz ķermeņa transformāciju digitālajā un transhumānajā laikmetā.
“Species Shifter/ Vol. 1 ANALOGS” pievēršas cilvēka ķermeņa un tehnoloģiju attiecībām, meklējot jaunus eksistences veidus pasaulē, kur robežas starp dabisko un mākslīgo kļūst arvien izplūdušākas. Līdzsvara meklējumi starp bioloģisko un tehnoloģisko, funkciju un jēgu, izdzīvošanu un sajūtu, iespējams, ir viens no mūsdienu cilvēka lielākajiem izaicinājumiem.
Instalācija, balstīta uz puzura principu, aicina skatītāju pārkāpt robežas un kļūt par procesa līdzdalībnieku.
Procesuālā performance apvieno laikmetīgās dejas valodu ar stieņa akrobātiku – fiziski intensīvu kustību tehniku, kas atklāj ķermeni kā laikmeta metaforu: jutīgu formu, kas pauž nogurumu no pārmērīgas stimulācijas, ilgas pēc autentiskas klātbūtnes un vilšanos sociālajās struktūrās, kur empātija piekāpjas vienaldzībai. Dejotāja mijiedarbojas ar telpu, modulārajiem sintezatoriem un gaismas struktūrām, veidojot vidi ķermeniskai domāšanai.
Instalācijas laikā notiks trīs performances:
6. septembrī plkst. 18.30; 20.30; 22.30
Vienlaicīgi telpā var uzņemt 70 skatītājus, ievērojot ugunsdrošības noteikumus.
Nav piekļūstama cilvēkiem ar kustību traucējumiem.

Rīko: Dejas organizācija “Tuvumi”
Atbalsta: Rīgas valstspilsētas pašvaldība, VKKF, Story Hub, Erica Synths, Valmieras Starptautiskais multimediju festivāls

VISU ATLIKUŠO MŪŽU. Festivāls HOMO NOVUS
2025-09-12 18:00 - 19:00, 2025-09-13 18:00 - 19:00 | Kultūrvieta V-13 Daugavpils Universitātē
Visu atlikušo mūžu
Džo Fonga, Džordžs Oranžs (Apvienotā Karaliste)
Norises vieta Daugavpilī!
Izrāde “Visu atlikušo mūžu” piedāvā krietnu devu dejas, teātra, cirka, spēļu un, cerams, arī cerības. Šajā dzīvības un nāves kabarē divi padzīvojuši aktieri ļaujas raibu raibam, impulsīvam un nenovēršamam dzīves norietam.
Džo ir dejotāja gados, bet Džordžs – vecs klauns. Viņi ir starptautiski atzīti mākslinieki, kas pa abiem kopā uz skatuves aizvadījuši vairāk nekā 100 gadus. Ņemot talkā publikas iemīļoto dziesmu izlasi, žūksni loterijas biļešu un šķipsniņu videi draudzīga optimisma, viņi rada prieka, svinīguma un smieklu pilnu izrādi.
Cīņa ir reāla. Šis ir beigu sākums. Taču mēs joprojām esam šeit.

Vairāk info: https://homonovus.lv/lv/event/visu-atlikuso-muzu/?from=10

ZILAIS KARUSELIS. Festivāls HOMO NOVUS sadarbībā ar Dejas māju KURTUVĒ
2025-09-12 20:00 - 21:00, 2025-09-14 15:00 - 16:00 | KURTUVE, Valmiera
Zilais karuselis
Liza Kolete Bisheima, Katrīne Patrī (Norvēģija)
Norises vieta 12. sept. Rīgā!
Norises vieta 14. sept. Valmierā!
“Zilais karuselis” ir satīra par pavedināšanu. Izrāde, kuru iedvesmojušas putnu pārošanās dejas un vēlme dekonstruēt pavedināšanas un varas rituālus. Mākslinieču duets Liza Kolete Bisheima un Katrīne Patrī izmanto humoru un atkārtošanos kā horeogrāfiskus līdzekļus, lai runātu par to, kā tiek uztverts, objektificēts un kategorizēts sieviešu ķermenis. Izrāde kļūst par ieganstu, lai rotaļīgā un provokatīvā veidā risinātu sarežģītos varas attiecību jautājumus. Tā ieved skatītāju pasaulē, kur sastopas pazīstamais ar absurdo, izaicinot skatītāju gaidas caur daudziem fikcijas slāņiem. Dejotājas, kas iemiesojas pavedinošu kārdinātāju tēlos, rada maigas un neparedzamas sadursmes, ļaujot uzstājīgajām kustībām savīties ar transformējošiem dīdžeju “asiangirlsonly” tehnomūzikas ritmiem.

Vairāk info: https://homonovus.lv/lv/event/zilais-karuselis/?from=10

DIVOTNE. Festivals "HOMO NOVUS"
2025-09-13 15:00 - 16:00 | KURTUVE, Valmiera
Divotne
Anna Novikova, Rūta Pūce (Latvija)
Norises vieta Valmierā!
Izrāde tapa 2017. gadā, divām jaunām horeogrāfēm Annai Novikovai un Rūtai Pūcei kļūstot par mammām un iekļaujot šo personīgo pieredzi savā mākslinieciskajā valodā – dejā. Mātes loma sievieti ierauj rūpju, pienākumu, neaptveramas mīlestības un lielas ķermeniskas pieredzes mutulī, ko ne vienmēr var izstāstīt un aptvert. Šī pieredze nav viennozīmīga, tāpēc izrādē sieviete ir sašķelta divotnē – Mātē un Nemātē –, lai caur iekšēju dialogu rastu ceļu, pa kuru iet turpmāk kopā pašai ar sevi. Horoegrāfes uzsver, ka mātišķais un ne-mātišķais var līdzāspastāvēt un šīs savienības veidošana ir transformatīvs, vecā iznīcinošs un reizē sevis atjaunojošs process. Tas ir arī unikāls process, jo viena pareizā mātišķā un ne-mātišķā attiecību varianta nav. Sievietes ir dažādas, un tas ir brīnišķīgi. Izrāde ir saņēmusi “Dejas balvu 2017–2018” kategorijā “Laikmetīgās dejas iestudējums vai notikums”, kā arī ir 2021. gadā iekļuvusi Eiropas dejas platformas “Aerowaves” žurnāla “Springback magazine” sadaļā “40 winks”.

Vairāk info: https://homonovus.lv/lv/event/divotne/?from=10

SILUETA BURTI. Festivāla HOMO NOVUS ietvaros sadarbībā ar Dejas māju KURTUVĒ.
2025-09-13 17:00 - 17:30, 2025-09-14 17:00 - 17:30 | KURTUVE, Valmiera
Silueta burti
Artūrs Nīgalis (Latvija)
Norises vieta Valmierā!
Mierīgā telpā no griestiem karājas gara virve. Divi nemierīgi dejotāji pārvietojas augšup, lejup un pāri telpai ar vieglumu. Viņu nebeidzamās, plūstošās kustības atklāj “Silueta burtus” – saldsērīgu duetu, kas reflektē par tēva prombūtnes ietekmi, dziļas ilgošanās caurvītu. Šis darbs, kas iedziļinās sarežģītajās tēva un bērna attiecībās, izmantojot spilgtas bērnības atmiņas, balstās uz horeogrāfa personīgo pieredzi. Meklējot saikni un izlīgumu, “Silueta burti” uzdod jautājumu: kā prombūtne veido cilvēka identitāti?

Vairāk info: https://homonovus.lv/lv/event/silueta-burti/?from=10

MEGASTRUKTŪRA. Festivāls HOMO NOVUS sadarbībā ar Dejas māju KURTUVĒ
2025-09-13 18:00 - 19:00, 2025-09-14 17:00 - 18:00 | KURTUVE, Valmiera
MEGASTRUKTŪRA
Sāra Baltcingere, Isaja Vilsons (Luksemburga)
Norises vieta Valmierā!
“MEGASTRUKTŪRA” ir dejas izrāde, kas ar interesi seko divu ķermeņu tuvības un atdalīšanās ritmam. Šis darbs pamazām izjauc ierasto teātra un dejas izrāžu formātu, rotaļājoties ar skatītāju gaidām un jautājot – kas tieši ir nepieciešams, lai radītu izrādi? Mūzika? Scenogrāfija? Gaismas?
Dejotāju dueta priekšnesums ir kā puzle, kuras gabaliņi tiek pastāvīgi izjaukti, piemeklēti, pārbaudīti un no jauna izgudroti. “MEGASTRUKTŪRA” ir horeogrāfisks darbs bez skaņas pavadījuma un dekorācijām. Izrādes dabisko muzikalitāti rada uz skatuves esošo ķermeņu perkusīvā enerģijā.

Vairāk info: https://homonovus.lv/lv/event/megastruktura/?from=10

Laikmetīgās dejas programma mini-festivālā "Ražas svētki" Mazsalacā
2025-09-18 16:00 - 20:00, 2025-09-19 18:00 - 19:00
Vairāk info: https://dance.lv/mazsalacas-mini-festivala-razas-svetki-ietvaros-septembri-bus-iespeja-pieredzet-dazadus-laikmetigas-makslas-notikumus/

DANCE&PERFORM. Laikmetīgās dejas notikums
2025-09-27 19:00 - 21:30 | Vagonu iela 22
Horeogrāfu un dejotāju komandas “Deja Today” veidotais laikmetīgās dejas notikums “Dance&Perform” — jau sesto reizi!
Notikums, kurā piedzīvot oriģinālas un īpašas īsformāta laikmetīgās dejas horeogrāfijas. Būt vienā elpā ar dejas māksliniekiem un smelties iedvesmu no kustību valodas — dejas. Caur ķermeni nonākt tuvāk sev. Dejas darbi, kas izgaismo to, ko vārdos grūti pateikt.
Viens vakars — piecas horeogrāfijas.
Šoreiz skatītājiem būs iespēja pieredzēt piecas īsformāta horeogrāfijas, ko veidojuši Latvijas laikmetīgās dejas mākslinieki — Artūrs Nīgalis, Anna Marija Puķe, Rūdis Vilsons, Elizabete Ļaksa, Nauris Strautnieks, Beāte Ēķe, kā arī “Deja Today” horeogrāfu un dejotāju radošā komanda: Beāte Ieva Roze, Arina Buboviča ,Alīna Matvejeva, Ksenija Simanova un Gints Dancītis.
Personiski, emocionāli un īsti stāsti kustībā — laikmetīgās dejas notikumā “Kods: Cilvēks”.
Producē: biedrība “Deja Today” un Anna Niedola
Notikums “Dance&Perform” “Kods:Cilvēks” tapis ar Valsts kultūrkapitāla fonda atbalstu.

ACĪM CIET. Dejas izrāde
2025-09-28 14:00 - 15:00
Stāsts par mūsu bailēm, cīņu ar tām, pieņemšanu un atbrīvošanos.
​
Izrādes idejas autore: Elīna Gaitjukeviča
Horeogrāfija: Elīna Gaitjukeviča, Dmitrijs Gaitjukevičs un dejotāji
Piedalās: deju grupa RITMS
Gaismu mākslinieks: Niks Cipruss
Mūzikas autors un izpildītājs: Martin. Jo. Johnsons (“100 baltas dvēseles”)
​
N.B. Skatītāju sēdvietas atradīsies uz Lielās zāles skatuves.

GRIND. Laikmetīgās dejas izrāde festivāla PATRIARHA RUNDENS ietvaros
2025-10-06 19:00 - 20:00
GRIND
Laikmetīgās dejas izrāde
Katrs no mums kādā dzīves posmā izvirza sev lielāku vai mazāku mērķi. Tiekšanās uz mērķi un tā sasniegšana pieprasa spert pirmo soli, un, kad tas ir izdarīts, katrs nākamais var noritēt līdzīgā gaitā, pavisam citādi vai risināties pats no sevis. Lielākā daļa mērķu ir individuāli un prasa konkrētā cilvēka iesaisti un resursus, lai virzītos uz tā sasniegšanu, bet ir arī tādi mērķi, kuru sasniegšanā ir ieinteresēti vairāki indivīdi vai cilvēku grupas. Laikmetīgās dejas izrāde “GRIND” pēta, ko nozīmē būt ceļā – ceļā uz mērķi. Ko tas nozīmē būt grupā, kura virzās vienota mērķa virzienā? Vai tas iekļauj bezierunu atbalstu? Vai šis bezierunu atbalsts attiecas arī uz grupas dalībnieku individuālajiem mērķiem un to sasniegšanu? Cik pārgalvīgs tu vari atļauties kļūt, ja zini, ka tiksi atbalstīts neatkarīgi no situācijas, kurā esi nonācis?
Vecuma ierobežojums: 8+
Izrādes garums: 40 minūtes
Dejo: Beāte Ēķe, Santa Gribuste, Rihards Rūdolfs Jubelis, Marta Elizabete Kilēvica, Viktorija Kovaļova, Elizabete Ļaksa, Marta Elizabete Mulareka, Niola Ose, Normunds Purvinskis, Egija Raita, Samanta Rakovska, Nauris Strautnieks, Patrīcija Šteinbrika, Jeļizaveta Trunkova, Luīze Tumševica, Leonilla Upeniece (LKA Laikmetīgās dejas mākslas 8. paaudzes studenti)
Horeogrāfs: Ivars Broničs
Gaismu mākslinieks: Mikus Svikulis
Producente: Elza Strazdiņa
Biļetes uz izrādi pieejamas www.ticketshop.lv. Biļešu cena – EUR 12.00 un EUR 6.00 (skolēniem, studentiem, pensionāriem, cilvēkiem ar invaliditāti, Latvijas Goda ģimenes apliecības īpašniekiem). Izrādes norises vieta – LKA teātra māja “Zirgu pasts” (Dzirnavu iela 46, Rīga), Karamazovu zāle.

PASTEĻTOŅA KLUSUMS. Performatīvs uzvedums festivāla PATRIARHA RUDENS ietvaros
2025-10-06 19:00 - 21:00 | Latvijas Kultūras koledža
PASTEĻTOŅA KLUSUMS
Performatīvs uzvedums
6. oktobrī plkst. 19.00 LKA Latvijas Kultūras koledžā (Bruņinieku iela 57), Baltā zāle
Performatīvā uzveduma “Pasteļtoņa klusums” tēma ir cilvēka tiekšanās pēc brīvības un iekšējā klusuma. Horeogrāfija tiek veidota, balstoties uz audio interviju fragmentiem, kas tiek papildināti ar dabas instrumentu (perkusiju) skaņām.  Scenogrāfija apspēlē darba tēmu, tā ietver akmeņus, kuri “sēž” starp skatītājiem. Tiem ir iespēja uzdod jautājumu un gaidīt atbildi, kas nereti piedzimst tieši klusumā. Par iekšējo klusumu Juris Rubenis ir teicis: “Klusums ir visa sākums un pamats. Un, ja mēs neiemācāmies, kā tajā dzīvot, kā tajā nonākt un palikt, tad var būt tā, ka cilvēks nenonāk saskaņā ar sevi un sāk dzīvot pa virsu.” Kas ir cilvēka iekšējā esence, un vai to vispār ir iespējams atrast, ja prātu pārņem troksnis?
Izrāde ir Pasākumu, teātra režijas un aktiera mākslas specializācijas absolventes Annas Riekstiņas kvalifikācijas darbs LKA Latvijas Kultūras koledžā.
! Skatītāji zālē sēž uz spilveniem. Ienākšana zālē ar maiņas apaviem vai zeķēm. Izrādē tiek izmantoti trokšņi.
Izrādes garums: 40 minūtes
Dejo: Elizabete Kokarēviča, Elizabete Liepiņa
Horeogrāfe: Elizabete Liepiņa
Režisore, producente: Anna Riekstiņa
Scenogrāfe, kostīmu māksliniece: Terēze Ance Putene
Gaismu māksliniece: Māra Aniņa
Biļetes uz izrādi pieejamas www.ticketshop.lv. Biļešu cena – EUR 12.00 un EUR 6.00 (skolēniem, studentiem, pensionāriem, cilvēkiem ar invaliditāti, Latvijas Goda ģimenes apliecības īpašniekiem). Izrādes norises vieta – LKA Latvijas Kultūras koledža (Bruņinieku iela 57), Baltā zāle.

ĶERMENIS, KURŠ ATTEICĀS KLUSĒT. Darbs procesā festivāla PATRIARHA RUDENS ietvaros
2025-10-08 18:00 - 19:00
Vairāk info: https://dance.lv/sixth-un-grafienes-veido-jaundarbu-kermenis-kurs-atteicas-kluset/

Dejas māja KURTUVĒ: Baltijas dejas mākslinieku radošās darbnīcas un iesaistošas un neformālas dejas izrādes
2025-10-11 08:00 - 17:00, 2025-10-12 08:00 - 17:00
Vairāk info: https://dance.lv/dejas-majas-programma-11-un-12-oktobri/

SAVĒJĀ UN SVEŠĀ. Izrāde
2025-11-02 19:00 - 20:00 | Ģertrūdes ielas teātris
Cik daudz mēs varam izvēlēties, kas esam, un cik daudz mūsos vienmēr paliks tas, kas bijis pirms mums? Žans Pols Sartrs ir teicis: “Cilvēks ir tas, ko viņš pats no sevis izveido”, tomēr ikvienam no mums ir konkrēts sākumpunkts – ķermenis, vide, kultūra un tā brīža vēsturiskais konteksts, kurā piedzimstam. Vai iespējams pilnībā atbrīvoties no tā, kas mūs veidojis? Kā savu dzīvi izjūt cilvēks, kas ir piederīgs divām kultūrām, divām valodām?
Laikmetīgās dejas izrādē “Savējā un svešā” horeogrāfe un dejotāja Marijas Saveiko apvienojot kustību, dzīvo mūziku un gaismu dalās personīgajā pieredzē par savu identitāti un piederības izjūtu Latvijā. Marija nākusi no krievu-baltkrievu ģimenes, uzaugusi Latvijā – valstī, kuras brīvība ir tikpat jauna kā viņas paaudze. Šodien viņa dzīvo laikā, kad Krievijas karš Ukrainā vēl vairāk Latvijas kultūrtelpā saasinājis tā saukto “nacionālo jautājumu”. Šī izrāde ir Marijas personīgā refleksija par sevis meklējumiem laiktelpā, kurā satiekas dažādi skatpunkti, identitātes un kultūras.
Mēs dzīvojam laikā, kad pasauli šķeļ konflikti, kad senie jautājumi par to, kas ir “mūsējie” un kas – “svešie”, atkal un atkal atgriežas. Bet varbūt svešais nav kāds cits? Varbūt reizēm svešais ir tas, kurš pats sevi par tādu uzskata? Vai piederība ir kaut kas, ko mums piešķir citi, vai arī tā ir izvēle, kas dzimst mūsos pašos?
“Savējā un svešā” ir aicinājums sajust – ar ķermeni, ar sirdi. Šī izrāde nav tikai stāsts par vienu cilvēku – tā ir atbalss no tiem, kas turpina meklēt un rast sevi pasaulē, kas nemitīgi mainās. Izrāde uzdod jautājumus, kas skar ne tikai Latviju, bet arī pasauli kopumā, atgādinot – neatkarīgi no etniskās izcelsmes, dzimuma vai reliģijas, mēs visi esam daļa no kopīgas cilvēces pieredzes.
Pēc izrādes skatītāji ir aicināti uzkavēties uz sarunu ar radošo komandu, lai reflektētu par redzēto.

Par izrādi

TAS IR VISS KO MĒS VARA. Izrāde
2025-11-05 19:00 - 20:00
režija: Andrejs Jarovojs
kustību mākslinieki, dejotāji: Emīlija Berga vai Simona Ozola, Vladimirs Goršantovs, Ramona Levane, Darja Turčenko
kostīmi: Sintija Jēkabsone
mūzika: m.a.t.a.d.a.t.a.
gaismas: d’n’a
skaņa: Normunds Balodis
vizuālā identitāte: Aleksejs Beļeckis
producents: Ģertrūdes ielas teātris
pirmizrāde: 20/12/2023
ilgums: 45 min
izrāde tapusi ar Rīgas domes un Valsts Kultūrkapitāla fonda finansiālu atbalstu.
paldies par atbalstu izrādes tapšanā: Erica Synths un Sonarworks

MADE BY PERSON. Izrāde
2025-11-14 19:00 - 20:00 | Rīgas cirks
Dejas izrādē “Made by Person” trīs dejotājas saskaras ar saviem instinktiem un centieniem tos kontrolēt, mijiedarbojoties ar griestos iekārtiem svarbumbām. Tā ir cilvēka kolāža, kas izpaužas caur emocijām, instinktiem un ķermeņa patiesajām reakcijām. Dejotāju ķermeņi tiek provocēti un izaicināti, lai atklātos nepastarpināta cilvēciskā pieredze. Laikā, kad informācija, teksti un idejas tiek ģenerētas sekundes laikā, “Made by Person” cenšas atgūt nepieciešamību apstāties – sajust, iepazīt no jauna gan sevi, gan tos, kas ir blakus. No ātruma, precizitātes un sistemātiskuma notiek virzība pretī reakcijām, ķermenim un trauslumam.
Radošā komanda:
Horeogrāfs – Artūrs Nīgalis
Izpildītāji – Poļina Filippova, Anastasija Čornaja, Mārīte Supe
Scenogrāfija un kostīmi – Marianna Lapiņa
Mūzika – Kaspars Niklasons
Gaismu mākslinieks – Reinis Zalte
Producente – Anna Ulberte
Līdzproducents – Horeogrāfu asociācija
Finansiālais atbalstītājs – Valsts kultūrkapitāla fonds
Izrādes idejas autors un horeogrāfs Artūrs Nīgalis ir dejotājs un horeogrāfs, kurš pārstāv Septīto Latvijas laikmetīgās dejas paaudzi. Artūrs kopš 2018. gada strādā kā profesionāls dejotājs un kopš 2023. gada – kā profesionāls horeogrāfs. Artūra nozīmīgākie karjeras pieturpunkti ir “Dejas balva 2023-2024” saņemšana kategorijā “Laikmetīgās dejas horeogrāfs”, kā arī kļūšana par pirmo latviešu horeogrāfu, kura darbs “Silueta burti” ir iekļuvis prestižajā starptautiskajā izrāžu tīklā “Aerowaves”, tādējādi iznesot Latvijas laikmetīgās dejas vārdu pasaules līmenī.
Ieteicamais vecums: 12+
Izrādes garums: 60 min.

DEJAS MĀJA. Izrāde "Oblicus"
2025-11-22 17:00 - 18:00 | KURTUVE, Valmiera
Autori/izpildītāji: IevaKrish
Mūzika: Kārlis Tone
Gaismas: Jūlija Bondarenko
Nestandarta gaismu risinājumi: Jānis Bukovskis / Those guys lighting
Kostīmi: Ieva G.-Sants
Producents: Tuvumi
Izrādes ilgums: 40 min
Šis ir mans un Tavs laikmetīgais mīlas stāsts, mūsu laikmetīgā sutartīne.
Mūsu ambīciju, ievainojamības un izdeguma pašportrets.
Tas ir mans mēģinājums būt kopā ar Tevi. Mēģinājums saplūst ar Tevi, saglabājot sevi. Izgaist Tevī, ielocīt Tevi sevī. Mākslā nav kompromisu – ir tikai patiesība – mana un Tava. Mana vai Tava.
Tieši tāpēc, ka es Tevi mīlu, es vairs negribu izvēlēties – mana vai Tava. Mans laika šķitums vai Tavs laika šķitums.
Kur ir mūsu kopīgais laiks?
“Oblicus” ir aizrautīgs pētījums polifoniskās dejas pasaulē, ar mērķi radīt hipnotizējošu duetu, kurā savītos paralēli ritmi un tiktu izcelta sajūta par personīgo un kopējo laika ritējumu pretstatīšanu. Koncepts “oblicus” – nedz paralēli, nedz taisni, bet arī nedz kopā, nedz atsevišķi (no latīņu valodas slīpi vai šķībi), caurvij dejas, skaņas un gaismas kopējo kompozīciju ar elegantu asimetriju, metaforiski atspoguļojot divu cilvēku savstarpējo attiecību nianses un centienus saprasties. Iespaidīgajā horeogrāfijas gobelēnā divbalsīgās (kontrapunktētās) kustību ķēžu struktūras veidojas kā izteiksmes pamatelementi, atspoguļojot ilgas pēc absolūtas saprašanās un neiespējamas saplūšanas vienā veselumā. Šīs dejas Visumā laiks nav lineāra, nemainīga dimensija, bet drīzāk individuāli defragmentēts process, kas attīstās. “Oblicus” ir metafizisks mīlas duets.
Atbalsta: Valsts Kultūrkapitāla fonds, Valmieras novada pašvaldība, Valmieras
Teātris, Valmieras Kultūras centrs
Izrāde “Oblicus” ir šīs sezonas viens no nozīmīgākajiem jauniestudējumiem Latvijas laikmetīgajā dejā. Starptautiska žūrija darbu iekļāvusi arī Baltijas Dejas platformas programmā, kas no 2026. gada 22. līdz 25. aprīlim notiks Viļņā.

Dejas māja laikmetīgās mākslas telpā KURTUVE, Valmierā, tika atklāta 13. un 14. septembrī ar plašu divu dienu programmu, kas bija viens no pirmajiem notikumiem, sagaidot laikmetīgās dejas 30 gadu jubileju Latvijā 2026. gadā, kā ietvaros Latvijas Dejas informācijas centrs ir uzsācis īpašu projektu “Laikmetīgajai dejai Latvijā – 30”.

DEJAS MĀJA. Izrāde "Manu acu tulkojums"
2025-11-22 19:00 - 20:00 | KURTUVE, Valmiera
Horeogrāfe / idejas autore: Alise Madara Bokaldere
Līdzautores: Laura Kušķe, Jana Jacuka
Izpildītājas: Kitija Geidāne, Kristīne Brīniņa
Mūzikas izpildījums ierakstā: Aurēlija Rancāne, Asnate Rancāne, Ilona Dzērve
Izmantotā mūzika: Midnight Tale – Huun-Huur-Tu
Producents: Latvijas Kultūras akadēmija
Izrādes ilgums: 30 min
Izrāde ir vērotāja redzējums par blakusesošajiem. Kas tiek uztverts, tas tiek pamanīts. Pamanītais tulkots no redzētā uz verbāli izteiktu redzējumu, uz diviem dejotājiem, kas šo vēstīto tulkojumu pārvērš kustībā.
Mēs visi pazīstam prieku un visi pazīstam arī skumjas. Mums tās ir saprotamas. Mēs tās pieņemam. Bet kas notiek tad, kad vairs pašam nav saprotams, kādēļ tās mūs apciemo? Cik ilgi mēs šo viesi pieņemam un paciešam, un pavedinām uz ilgāku palikšanu? Kad šī kontrole pazūd? Par sāpēm, par smagumu, par izmisumu. Izrāde ir balstīta tajā, ko es redzu. Kā meita, kā draugs, kā paziņa, kā nepazīstams cilvēks. Tas, ko es spēju uztvert, pati tajā nekāpjot. Pamanītais tulkots no redzēta uz izteiktu.
​Izrāde “Manu acu tulkojums” iekļauta Dejas mājas KURTUVĒ programmā, turpinot iepazīstināt skatītājus ar Dejas balvai nominētajiem darbiem. Izrāde tika nominēta pirmajai Dejas balvai 2017–2018 kategorijā “Laikmetīgās dejas iestudējums vai notikums”, savukārt Alise par darbu pie šīs izrādes tika nominēta kā “Laikmetīgās dejas horeogrāfe/-s”.
Dejas māja laikmetīgās mākslas telpā KURTUVE, Valmierā, tika atklāta 13. un 14. septembrī ar plašu divu dienu programmu, kas bija viens no pirmajiem notikumiem, sagaidot laikmetīgās dejas 30 gadu jubileju Latvijā 2026. gadā, kā ietvaros Latvijas Dejas informācijas centrs ir uzsācis īpašu projektu “Laikmetīgajai dejai Latvijā – 30”.

DEJAS MĀJA. Laikmetīgās dejas izrāžu programma “Trīs”
2025-11-23 14:00 - 17:00 | KURTUVE, Valmiera
Dejas mājā satiksies Valmieras deju grupa “Baltā” horeogrāfes Lindas Mīļās vadībā, horeogrāfes Ilzes Zīriņas izveidotais laikmetīgās dejas kolektīvs “Lidoņi” no Smiltenes novada un Rīgas Baleta skolas laikmetīgās dejas programmas audzēknes horeogrāfa Dmitrija Gaitjukeviča vadībā. “Baltā” un “Lidoņi” ir spilgti piemēri tam, kā laikmetīgā deja kļūst par jēgpilnu brīvā laika pavadīšanas veidu jauniešiem, audzinot domājošus un iejūtīgus cilvēkus un iedodot spēcīgu pamatu izvēlēties deju arī kā nākotnes profesiju, dodoties mācīties uz Rīgas Baleta skolu un Latvijas Kultūras akadēmiju.
Kopējais programmas ilgums, ieskaitot sarunas un kopīgu dejošanu: 2h 30min

“Paradīze”

Horeogrāfija: Ģirts Dubults
Iestudējums: Linda Mīļā
Dejo: deju grupa “Baltā”
Par sapņošanu, par to, kas ir īsts, un par ko ir vērts brīnīties. Vienmēr nevajag nopietni
Izrādes ilgums: 10 min

“Skrējiens”

Horeogrāfija: Ilze Zīriņa, Evija Bišere
Mūzikas autori: Laima Jansone, Uldis Cīrulis
Dejo: Smiltenes novada BJIIC laikmetīgās dejas kolektīvs “Lidoņi”: Rūta Rutka, Mundra Bērziņa, Herta Riekstiņa, Marta Lapšāne, Linda Andiņa, Viola Plētiena, Elza Leite, Alise Vanesa Vītola, Luīze Plūme, Elza Kārkliņa, Rebeka Ērgle, Santa Ķūķe, Maija Povožajeva, Lelde Draule, Ērika Ozoliņa, Ance Patrīcija Plētiena
Izrādes ilgums: 20 min
…viņas pieņēma izaicinājumu skrējienam. Katra pati, tik saviem spēkiem vai kopā ar domu biedriem. Augstāk, tālāk, ātrāk, skaistāk, gudrāk. Pārāk. Ir latviešu teiciens: ” Kamēr elpa, tikmēr jāmēro ceļš.” CEĻŠ- piedzīvojams kopā. Vai tāpēc, lai to veiktu PĀRĀK?

Laikmetīgās dejas kolektīvs “Lidoņi” darbojas Raunā kopš 2020.gada. Tajā dejo bērni un jaunieši 6-15 gadu vecumā no Raunas pagasta un kaimiņu ciemiem un pilsētām. Kolektīva darbības pamatā ir radošums un visaptveroša pieeja dejotāju izaugsmei, kas veicina ne vien katra dalībnieka dejot prasmi, bet arī personīgo attīstību. Lidoņi apgūst dažādas dejas tehnikas, apmeklē mācību ekskursijas, kurās vēro profesionālus priekšnesumus un papildina prasmes meistarklasēs pie labiem skolotājiem. Ar degsmi un aizrautību jaunie dejotāji iesaistās radošajos procesos, veidojot savas izrādes un krājot skatuvisko pieredzi.
Līdz šim Lidoņi savu dejas ceļu ir mērojuši līdz Tallinai, kur gūta vērtīga pieredze Eesti Tantsuagentuur. Ir izcīnīta vieta XIII Latvijas skolu jaunatnes dziesmu un deju svētku dalībnieku pulkā. Taču viņu sapņu ceļš stiepjas tālāk…

“Sava vieta”

Darba autori: Dmitrijs Gaitjukevičs, Elīna Gaitjukeviča, Marija Burceva, Matē Mezsāroš (Máté Mészáros)
Gaismu mākslinieks: Leilia Mukhamatgalieva (Leila Muhamategalieva)
Izpildītājas: Mākslu izglītības kompetenču centra “Nacionālā mākslu vidusskola” Rīgas Baleta skolas Laikmetīgās dejas izglītības programmas 3. kursa audzēknes: Marija Lubgāne, Sofija Pidgorodecka, Aleksandra Balašova, Kerija Zāģere, Hanna Bula, Annija Liene Tontegoda, Luīze Einause, Estere Kokareviča
Mūzika: Rhythm Scott, Ori Lichtik, Davidson Jaconello, Machinefabriek, Richard Skelton,
Tom van Wee
Izrādes ilgums: 45 min
Sava vieta — ir dziļi personisks stāsts par jaunas sievietes pašizziņas un identitātes meklējumiem. Izrāde ir stāsts par sevis meklējumiem pasaulē, kurā valda pretrunas, sabiedrības gaidas un nepārtrauktas pārmaiņas. Tā ir dziļi personiskā refleksija par pieaugšanu, iekšējo spēku un vēlmi atrast savu vietu sabiedrībā.
Mūsdienu pasaulē, kur robežas starp vērtībām un uzskatiem kļūst arvien izplūdušākas, personīgās identitātes jautājums izskan īpaši aktuāli. Jaunie cilvēki saskaras ar sociālo spiedienu, uzticības krīzi un nākotnes nenoteiktību — un tieši šādos apstākļos sevis meklējumi kļūst par būtisku iekšējās līdzsvarotības un pastāvēšanas nosacījumu.

Rīgas Baleta skolā Laikmetīgās dejas izglītības programmas izveidota 2019. gadā. Skolā tiek sagatavoto spēcīgi dejotāji, kas pēc absolvēšanas nereti turpina studijas prestižās skolās ārvalstīs – Amsterdamā, Lincā, Briselē, Viļņā u.c. Programmas strauji attīstās un iegūst aizvien lielāku redzamību. Akreditētās deju skolas un privātās studijas pedagogi apzināti gatavo savus talantīgākos audzēkņus, lai viņi 9.klases varētu iestāties Rīgas Baleta skolā. Konkurss ir vidēji 3 – 4 cilvēki uz vienu vietu.
Dejas māja laikmetīgās mākslas telpā KURTUVE, Valmierā, tika atklāta 13. un 14. septembrī ar plašu divu dienu programmu, kas bija viens no pirmajiem notikumiem, sagaidot laikmetīgās dejas 30 gadu jubileju Latvijā 2026. gadā, kā ietvaros Latvijas Dejas informācijas centrs ir uzsācis īpašu projektu “Laikmetīgajai dejai Latvijā – 30”.

HA. Smieklu performance
2025-11-26 19:00 - 20:00
Horeogrāfe/ Izpildītāja: Jana Jacuka
Mentors: Miguels Melgaress
Konsultants: Bruno Listopads
Dramaturģiskais atbalsts: Eva Susova un Toni Stefens
Teksta konsultants: Joahims Robrehts
Teksta redakcija sadarbībā ar: Nikolass Lange
Vokālie pasniedzēji: Moa Holgersone, Monica Jansena, Maria Magdalena Kozlovska
Grafikas dizainere: Estere Betija Grāvere
Fotogrāfs: Pēteris Vīksna
Iedvesmas avoti: Stina Forsa un Amparo Gonzaless
Līdzproducents: Ģertrūdes ielas teātris
Pirmizrāde Latvijā: 28/08/25
Ilgums: 50 min.
Valoda: izrāde angļu valodā ar tulkojumu latviešu valodā
Darbs nebūtu iespējams bez Samas Šoeiermanes, Veronikas Abdulas-Visockas, DAS teātra pasniedzēju un kursabiedru atbalsta.
Izrāde tapusi DAS Theatre maģistra programmas ietvaros, ar finansiālu ATD-Aart Janszen fonda (Nīderlande) un Valsts Kultūrkapitāla fonda (Latvija) atbalstu.
Valoda:Angļu valodā ar tulkojumu latviešu valodā!

BŪT. Laikmetīgas dejas izrāde
2025-11-26 19:00 - 20:00 | VEF kultūras pils
Būt būtnei- tas nozīmē noteikti būt. Es nemaz nevaru vairs nebūt. Es jau esmu! Es te esmu, re, es esmu! Te uz pasaules. Man te patīk.
/ I.Ziedonis /
​Izrāde par būšanām un nebūšanām. Par to, kā mēs esam un kā reizēm neesam. Cik svarīgi ir būt?
​Izrādes idejas autore: Monta Vandere
​Horeogrāfija: Monta Vandere un Elīna Gaitjukeviča
​Gaismu māksliniece: Leila Mukhamatgalieva
​Muzikālā konsultante: Aija Pāsa
​Dejo: deju grupas RITMS C grupas dejotāji
